tomron87/hebrew-wikipedia-sentences-corpus huggingface dataset:
נהוג לאומרו בסליחות של תפילת נעילה ליום הכיפורים - לפי מנהג אשכנז המזרחי נאמר בשלימותו, ואילו לפי מנהג אשכנז המערבי, אומרים רק הבית הראשון בהזדמנות זו.
לפי מנהג חלק מקהילות אשכנז המערבי, הוא נאמר גם כפזמון של מנחה ליום כיפור.
הוא גם נאמר באחד מימי הסליחות של הימים נוראים - לפי מנהגי מזרח אירופה, ביום שלפני ערב יום כיפור (ואם היום שלפניו חל בשני וחמישי יש נוהגים להקדים לאומרו בשני וחמישי), ואילו במנהגי אשכנז המערבי אומרים אותו ביום אחר.
הנוהגים לומר סליחות בבה"ב, אומרים אותו ביום שני האחרון.
ישנן קהילות הנוהגות לומר פיוט זה גם בתפילת מוסף של יום הכיפורים.
אזליו ויצ'יני (באיטלקית: Azeglio Vicini; 20 במרץ 1933 – 30 בינואר 2018) היה כדורגלן ומאמן איטלקי.
כשחקן, תפקד ויצ'יני כקשר, ושיחק במרב הקריירה בקבוצת סמפדוריה.
כמאמן, הוביל ויצ'יני את נבחרת איטליה לחצי הגמר ביורו 1988 ולמקום השלישי במונדיאל 1990.
ויצ'יני החל את קריירת המשחק בקבוצת ויצ'נצה ששיחקה אז בסרייה ב', ובעונתו השנייה בקבוצה סייע לה להעפיל מהמקום הראשון בטבלה לסרייה א'.
הוא רשם את הופעת הבכורה שלו בליגה הבכירה ב-25 בספטמבר 1955, בהפסד 2-0 לאינטר מילאנו, ובסיום העונה עזב את הקבוצה ועבר לשחק בסמפדוריה.
ויצ'יני שיחק בסמפדוריה במשך שבע עונות, כולן בליגה הבכירה, וצבר קרוב ל-200 הופעות ליגה.
ב-1963 עבר לברשה מהסרייה ב'.
בעונתו הראשונה בקבוצה כמעט והצליחה ברשה להעפיל לליגה הבכירה, אך כשלה במחזורי הסיום.
עונה אחר כך כבר השלימו ויצ'יני וברשה את המלאכה וחזרו לליגה הבכירה אחרי 17 שנים.
בסיום העונה פרש ויצ'יני ממשחק פעיל בגיל 32.
ויצ'יני החל את קריירת האימון ב-1967, בקבוצת ברשה במדיה סיים את קריירת המשחק שלו, אך סיים את דרכו בקבוצה בתום העונה לאחר שירד עימה לסרייה ב'.
לאחר שעזב את ברשה קיבל ויצ'יני תפקיד בצוות המקצועי של נבחרת איטליה, וב-1975 קיבל את תפקיד מאמן הנבחרת עד גיל 23, אותה הוביל במשך שנתיים.
ב-1976 קיבל ויצ'יני את תפקיד מאמן נבחרת איטליה עד גיל 21, אותה הוביל במשך עשר שנים.
במהלך כהונתו בתפקיד, הוביל ויצ'יני את הנבחרת לחמש אליפויות אירופה עד גיל 21, מתוכן שלוש הסתיימו בהדחה ברבע הגמר (1978, 1980, 1982), אחת הסתיימה בהדחה בחצי הגמר (1984), ובטורניר של 1986 הוביל ויצ'יני את נבחרתו עד למשחק הגמר, בו הפסידה בדו-קרב פנדלים לספרד.
לאחר טורניר מונדיאל 1986, החליף ויצ'יני את אנצו ביארזוט בתפקיד מאמן נבחרת איטליה.
בין השמות שויצ'יני זימן כבר בשנתו הראשונה להופעות בכורה בנבחרת ניתן למצוא את וולטר זנגה ורוברטו דונאדוני, ובמשימה הראשונה שלו הוביל ויצ'יני את הנבחרת לטורניר יורו 1988 בגרמניה המערבית.
לאחר שצלחה את שלב הבתים מהמקום השני בבית וללא הפסד, עם אותו מספר נקודות ורק שער זכות אחד פחות מהמארחת , הודחה איטליה בחצי הגמר עם הפסד 2-0 ל.
למרות ההדחה, נבחר ויצ'יני להמשיך ולהצעיד את הנבחרת לטורניר מונדיאל 1990, אותו אירחה איטליה.
הנבחרת של ויצ'יני הפגינה יעילות רבה מול הקהל הביתי, כשצלחה את שלב הבתים עם שלושה ניצחונות וללא שערי חובה, מאזן עליו שמרה הקבוצה עם ניצחונות בשמינית הגמר 2-0 על ו-1-0 ברבע הגמר על .
איטליה נעצרה רק מול האלופה המכהנת לאחר הפסד בדו-קרב פנדלים, אך הבטיחה את המקום השלישי לאחר ניצחון 2-1 על .
בעקבות היכולת המרשימה של איטליה, המשיך ויצ'יני בתפקיד, אך סיים את דרכו והוחלף באריגו סאקי כשנה אחר כך, באוקטובר 1991, בעקבות הכישלון להעפיל ליורו 1992.
לאחר קדנציות קצרות בצ'זנה מעיר הולדתו ובאודינזה, פרש ויצ'יני מאימון ב-1994. לאחר פרישתו מאימון שימש במשך שנים ארוכות בתפקיד יושב ראש הוועדה המקצועית של התאחדות הכדורגל האיטלקית.
באוגוסט 2010, לאחר כישלון הנבחרת לעבור את שלב הבתים במונדיאל 2010, סיים ויצ'יני את תפקידו והוחלף על ידי רוברטו באג'ו, שחקנו לשעבר בנבחרת.
גביע העולם: 1990 (מקום שלישי)
עונהקבוצהליגהבליגההופעותשעריםויצ'נצהסרייה ב'112176סרייה א'250סמפדוריהסרייה א'293251341321270330110ברשהסרייה ב'332220סך הכל קריירה29916
אזיקים מנופצים (ברומנית: Zdrobite cătușe) היה ההמנון הלאומי של הרפובליקה העממית הרומנית בין השנים 1948 - 1953. המנון זה נכנס לתוקף ב-4 בינואר 1948, ימים ספורים לאחר סילוק המלך והיה להמנון הראשון של רומניה כרפובליקה.
המנון זה החליף את ההמנון המלכותי הרומני וב-1953 הוחלף על ידי ההמנון אנו מהללים אותך, רומניה!
ההמנון הולחן על ידי מאתיי סוקור ואת המילים חיבר אאורל באראנגה.
האזמלוניים (שם מדעי: Amphioxiformes) הם סדרה בתת-מערכת מיתרני ראש (Cephalochordata).
כוללים כ-32 מינים של בעלי חיים ימיים דמויי דגים, המתאפיינים במיתר גב חלול.
נפוצים במים רדודים וסמוך לחופים באזורים צפוניים (עד נורווגיה), באזורים סובטרופיים ובאזורים טרופיים.
בדרך כלל נמצאים חצי קבורים בחול.
סדרה זו היא הייצוג המודרני של תת מערכת מיתרני הראש, שנחשבה בעבר כ"אחות" של תת-מערכת בעלי גולגולת.
משמשים באסיה למאכל אדם ואף למאכל של בעלי חיים מבויתים.
האזמלוניים משמשים כאובייקט חשוב למחקרים זואולוגיים בנושא במקור האבולוציוני של החולייתנים.
הגנום שלהם מספק רמזים להתפתחות בעלי החוליות.
המין המייצג הראשון שתואר בהרחבה הוא בְּרַנְכִיוֹסְטוֹמָה לַנְצֵלַטוּם Branchiostoma lanceolatum על ידי הזואולוג הפרוסי פטר סימון פאלאס בשנת 1774, בטעות כסוג של רכיכה.
רק בשנת 1834 הבינו שבעל חיים זה קרוב יותר למיתרניים חסרי לסתות (מיקסינות וצמדאים).
ברנכיוסטומה לנצלטום מויין תחת הסוג ברנכיוסטומה Branchiostoma (מיוונית: בְּרַנְכִיוֹ = זים, סְטוֹמָה = פה).
סוג זה נקרא יותר מאוחר גם אֵמְפִיוֹקְסוּס Amphioxus (מיוונית: חד משני צדדיו).
הגנום של חלק מהמינים כבר פוענח.
אורכם של האיזמלוניים בין 2.5 ל-8 סנטימטרים.
רובם דומים זה לזה – גוף שקוף דמוי דג.
כמעט בלי סנפירים למעט סנפיר זנב קטן.
לכן הם שחיינים לא טובים.
חסרי שלד, והקשיות היחסית של גופם נותנים להם פתח הזימים הפה והזנב.
בדומה לבעלי החוליות, יש לאיזמלונים מעין חוט השדרה בצד הגבי לכל אורך הגוף – מהפה ועד לזנב.
בדומה לחולייתנים, השרירים מסודרים בבלוקים.
בניגוד לבעלי החוליות, העצבים אינם מוגנים על ידי עצם, אלא באמצעות מיתר הגב (Notochord) העשוי מתאים גליליים היוצרים מעין מוט יחסית קשיח.
מיתר הגב ממשיך גם לאזור הראש, שם הוא מתעבה מעט.
במיקרוסקופ אלקטרוני ניתן להבחין בחלקים המזכירים מוח קדמי, אולי מוח אמצעי ומוח אחורי.
לאיזמלונים כ-43 רצפטורי ריח פזורים על פני צידי גופם, ללא איבר ריח ייעודי.
רצפטורי ריח אלו משותפים לחולייתנים, ומהווים רמז באשר לעיתוי הפיצול מבעלי הלסתות.
קיימים מספר איברים שכנראה יש בהם תחושה לאור, כולם ממוקמים בתעלת העצבים, בסדר הבא מקדימה לאחור:
העין הקדמית (Frontal eye) – מכילה פיגמנט קעור, תאים המשוערים כתאים קולטי אור, שורות של תאי עצב ותאי גלייה.
הגוף הלמלארי (The lamellar body) – לא ברור האם הוא קולט אור, ייתכן ואיבר זה הוא המקביל לבלוטת האצטרובל.
תאי ג'וזף (Joseph cells) – תאים קולטי אור המוקפים במיקרו-סיסים בצד הגבי של תעלת העצבים.
איברי הסה (Hesse organs) – תאים קולטי אור בצד הבטני של תעלת העצבים.
האזמלונים הם אוכלי פלנקטון פסיביים.
רוב הזמן הם קבורים למחצה בחול, כאשר רק חלקם הקדמי בולט החוצה.
ניזונים מיצורי פלנקטון, חיידקים, צורניות, איקריוטים, זואופלנקטון ונבלות.
מעט ידוע על יכולת התזונה של הזחלים.
הפה של האיזמלונים מכיל מיקרו-סיסים דמויי מחושים, המסננים את התכולה שנכנסת למערכת העיכול.
משם ממשיכים המים המסוננים לכיוון הלוע.
החלק הבטני של הלוע מכיל שני איברים המייצרים ריר ודוחפים את המזון באמצעות מיקרו-סיסים מעבר לפתחי הזימים אל כיוון המשך מערכת העיכול: אנדוסטיל (endostyle) ולאחריו גומת האטסצ'ק (Hatschek's pit).
גם לבוגרים וגם לזחלים יכולת הקאה, שמטרתה לרוקן את הפה במקרה של גופים גדולים מדי לבליעה.
המשך מערכת העיכול עשוי מצינור פשוט הממשיך מהלוע ועד פי הטבעת, ממנו יוצא hepatic caecum – מעי עיוור המקביל לכבד (אך איננו מכיל יכולות של כבד היצורים מתקדמים יותר), ובו תאים פגוציטים הבולעים את חלקיקי המזון.
תכונה זו איננה קיימת אצל החולייתנים, שהם יצורים מתקדמים יותר.
האזמלוניים נושמים בעיקר דרך העור, העשוי מאפיתל פשוט.
מעט גם באמצעות פתח הזימים.
קיימת מערכת הובלה הדומה לדגים פרימיטיביים, בלי לב ובלי תאי דם וללא המוגלובין.
האזמלוניים נעשו ידועים בשנות ה-60 של המאה ה-19 בזכות הזואולוג הגרמני ארנסט הקל שראה בהם את האב הקדמון של כל בעלי החוליות, ולכן ראו בהם אורגניזם מודל.
בהמשך המאה ה-20 היו ספקות האם הם אכן האב הקדמון של החולייתנים.
עם התפתחות הגנטיקה המולקולרית, חוזרת ההכרה בהם כאב קדמון.
לאור זאת התפתחו שיטות לשמירה ולהרבעה של כמה מינים – בְּרַכִיוֹסְטוֹמָה לַנְצֵלַטוּם Branchiostoma lanceolatum האירופאי ומינים נוספים ממקומות אחרים בעולם.
היה מקובל שנים רבות, שתת-מערכת מיתרני הראש Cephalochordata היא "אחות" לבעלי החוליות Vertebrate, ושניהם ממוקמים תחת מערכת המיתרניים Chordata (שהיא בעצמה "אחות" למיתרני הזנב Tunicata / Urochordata).
מחקרים חדשים מציעים, חלוקה אחרת: מיתרני הראש הם המקור הבסיסי של כל המיתרנים, ועל כן בעלי החוליות ומיתרני הזנב הם "אחים".
אזמה ורוי היא סדרת טלוויזיה אמריקאית המשודרת בערוץ הופ!
בדיבוב לעברית החל משנת 2019. הסדרה הופקה בשיתוף עם סטודיו Nelvana (ריינג'ר רוב) ו-Sesame Workshop , היוצרים של רחוב סומסום.
הסדרה עוקבת אחרי ילדה בת 8 בשם אזמה וחברה הטוב, מפלצת בשם רוי, אשר שומרים על המפלצות הקטנות בעיירת המפלצות מונסטרדייל.
בכל פרק אזמה ורוי פותרים יחד בעיה חדשה באמצעות משחקים ושירים.
החוויות שהמפלצות הקטנות חוות ביום יום, דומות לחוויות של ילדים במציאות והגישה המיוחדת של אזמה ורוי לפתור בעיות מוכרות, יכולה להוות השראה עבור משפחות ומטפלים.
בשנת 2019 הסדרה זכתה בפרס "הסדרה החדשה הטובה ביותר לפרה-סקול" בטקס Kidscreen Awards.
אזכור במקורות אקדמיים, הוא הפנייה למקור ביבליוגרפי (מאמר, ספר, דו"ח, הרצאה וכדומה), במטרה לבסס את הטענות של המאזכר.
הציטוט יכול להיות ישיר או עקיף, אך חייב להתבצע לפי הכללים של תחום הדעת .
אזכור כפוי מתרחש בתהליך פרסום אקדמי כאשר עורך של כתב עת אקדמי מאלץ מחבר להוסיף אזכורים מיותרים המפנים לכתב עת או מאמר שלו.
המטרה היא לנפח את נתוני האזכור הקובעים את דירוג כתב העת או את המוניטין של המחבר המאוזכר, כדי לחזק באופן מלאכותי את היוקרה האקדמית שלהם.
ספירת אזכורים של כתבי עת ומאמרים אקדמיים היא מדד להשפעת כתב העת או המאמר על המחקר, וקובעת במידה רבה את דירוג כתב העת.
קיימות שיטות שונות לדירוג מבוסס אזכורים והשיטה הוותיקה ביותר היא אימפקט פקטור.
האימפקט פקטור תוכנן בשנות החמישים כדרך לדרג כתבי עת אקדמיים.
כיום, בתחומים מסוימים, יוקרתו של פרסום נקבעת במידה רבה לפי האימפקט פקטור שלו.
מדדים מבוססי אזכורים שנויים במחלוקת הולכת וגוברת.
בשנת 1999, במאמר על תקשורת מדעית, ג'ורג' פרנק מתח ביקורת על ספירת אזכורים כשיטת שיווק לפיה הצלחה במדע מתוגמלת בתשומת לב.
הוא הזהיר מפני " שוק צללים" בו עורכי כתבי העת ינפחו נתוני אזכור באמצעות דרישות להוספת אזכורים באופן מלאכותי.
בשנת 2005, מאמר ב-The Chronicle of Higher Education כינה זאת "המספר שטורף את המדע".
כאשר מחבר מגיש כתב יד לפרסום בכתב עת אקדמי, העורך רשאי לבקש להוסיף אזכורים של מקורות רלוונטיים לפני הפרסום.
זהו חלק לגיטימי מתהליך ביקורת העמיתים הרגיל שמטרתו לשפר את כתב היד.
אזכור כפוי, לעומת זאת, הוא פרקטיקה עסקית המנוגדת לאתיקה האקדמית, שבה העורך מבקש להוסיף אזכורים למאמרים שפורסמו בכתב העת המפרסם (אזכור עצמי), או למאמרים שפרסם העורך, אף על פי שהוספתם לא משפרת את כתב היד.
ניתן לזהות דרישות להוספת אזכורים כפויים כאשר:
הדרישה לא מנמקת באופן משכנע מדוע כתב היד זקוק לאזכורים הנוספים.
הדרישה לא מלווה בהצעת תיקונים שמתייחסים לתוכן מסוים בכתב היד.
הדרישה להוספת אזכורים מתמקדת בעיקר באזכורים מכתב העת של העורך, או מפרסומים אחרים שחיבר העורך.
ביצוע אזכור כפוי כרוך בסיכון, מכיוון שהוא עלול לפגוע במוניטין של כתב העת או המחבר המאוזכר.
מאגרים שמפרסמים רשימות של כתבי עת מובילים עשויים להוציא מהרשימות כתבי עת שנחשדו באזכור כפוי.
עורכים שנתפסו בביצוע אזכור כפוי במסגרת שיפוט עמיתים עלולים לאבד את תפקידם כעורכים.
אזכור כפוי מכוון בעיקר לחוקרים בתחילת דרכם, ולחוקרים שמגישים מאמרים עם מספר קטן של מחברים.
נמצא גם כי למחברים מארצות שאינן דוברות אנגלית יש סיכון גבוה יותר לקבל דרישות לאזכור כפוי.
מניפולציה של אזכורים ואזכור עצמי ספגו גינוי בחוגים אקדמיים; עם זאת, תוצאות סקר משנת 2012 מצביעות על כך שכ-20% מהאקדמאים בתחומי הכלכלה, הסוציולוגיה, הפסיכולוגיה ומנהל עסקים חוו אזכור כפוי.
בשנת 1997 דווחו גם מקרים בתחום הבריאות ובשנת 2020 דווח מקרה רחב היקף בתחום הביו-פיזיקה.
בשנת 2019 פרסמה ההוצאה לאור אלסוויר שהיא חוקרת מאות מקרים בהם עורכים של כתבי עת אקדמיים דרשו להוסיף אזכורים כפויים כתנאי לפרסום המאמרים.
סולטאן אזלן מוהיבדין שאה איבני אלמרהום סולטאן יוסף איזזודין שאה ע'פארולהו (בג'אווי: سلطان ازلن محب الدين شاه ابن المرحوم سلطان يوسف عز الدين شاه غفر ﷲ له) היה סולטאן פרק בין השנים 1984–2014 והיאנג די-פרטואן אגונג של מלזיה מ-1989 עד 1994.
אזלן שאה נולד בקמפונג מנגיס, באטו גאג'ה, פרק.
היה בנו הצעיר של הסולטאן יוסוף איזודין שאה מפראק.
בלימודיו התיכוניים למד בקולג' המלזי קואלה קאנגסאר.
לאחר מכן נסע לבריטניה, שם למד משפטים ב:אוניברסיטת נוטינגהאם, וקיבל תואר ראשון במשפטים בשנת 1953. בשנת 1954 הוסמך כעורך דין.
לאחר חזרתו למלזיה, הפך לשופט ולאחר מכן ללורד נשיא בית המשפט העליון.
בשנים 1986–2014 כיהן כנשיא אוניברסיטת מלאיה.
בינואר 1984 הפך לסולטאן פרק זמן לאחר מותו של בן דודו הסולטאן אידריס.
במרץ 1989 הוא נבחר על ידי מועצת הסולטנים ליאנג די-פרטואן אגונג התשיעי של מלזיה.
אזיתרומיצין (באנגלית Azithromycin) היא אנטיביוטיקה ממשפחת המקרולידים, ומשמשת לטיפול בזיהום חיידקי.
אזיתרומיצין נמכרת כתרופה תחת השמות המסחריים אזניל, זטו, אזיתרומיצין טבע, זיטרומקס ואזיתרומיצין אינובמד.
אזיתרומיצין מיועדת לטיפול בזיהום חיידקי, כגון דלקת בדרכי הנשימה, ברונכיט, סינוסיטיס, ודלקת גרון, דלקת שקדים, דלקת ריאות, דלקת אוזניים, זיהומי עור פשוטים, דלקת בדרכי המין הנגרמת מכלמידיה, דלקת בדרכי השתן, מחלת השעלת (פרטוזיס), ועוד.
לעיתים, אזיתרומיצין ניתנת לטיפול בשלשול מזיהום חיידקי כגון קמפילובקטר.
אזיתרומיצין בעלת פעילות אנטיבקטריאלית רחבה.
היא מעכבת חלק מהחיידקים גראם-חיוביים, חלק מהחיידקים גראם-שליליים, וחיידקים אטיפיים רבים..
להלן רשימה חלקית של החיידקים הרגישים לאזיתרומיצין:
Staphylococcus aureus (רק זנים רגישים למתיצילין)
אזיתרומיצין נקשרת לתת-היחידה 50S של הריבוזום החיידקי, מפריעה לתהליך הסינתיזה של חלבונים אצל החיידק, ומונעת את צמיחתו והתרבותו.
אזיתרומיצין היא נגזרת של האנטיביוטיקה המקרולידית הוותיקה אריתרומיצין.
השינוי המבני בינן משמעותי, והוביל לשיפור טווח הפעולה, המינון, ודרכי המתן.
המבנה הכימי של אזיתרומיצין כולל טבעת של 15 אטומים, שבה חנקן מתיל מחליף את קבוצת הקרבוניל במיקום 9A.
שינוי זה מבדל את אזיתרומיצין מהמקרולידים המסורתיים והופך אותה לאזליד.
תוצאה של שינוי זה היא עמידות גבוהה יותר לסביבה חומצית, אשר משפרת את הספיגה הפומית, הסבילות והפרמקוקינטיקה שלה.
בנוסף לעמידות המוגברת, מציעה אזיתרומיצין טווח פעולה רחב יותר בהשוואה לאריתרומיצין, והיא אחת התרופות המועדפות לטיפול בזיהומים חיידקיים.
בין השאר, התרופה נמכרת בצורה של טבליות מצופות, כמוסות, תרחיף (המכיל סוכר), ותמיסה לעירוי.
המינון המקובל הוא בדרך כלל אחת ליום.
את התרחיף מנערים לפני השימוש, ונוטלים עם או בלי אוכל.
כמוסות ניטלות לפחות שעה לפני אכילה או שעתיים אחרי.
ברוב הזיהומים המינון הניתן הוא למשך 3 ימים, כאשר ביום הראשון נוטלים 500 מ"ג ולאחר מכן 250 מ"ג ביום במשך 4 ימים נוספים.
בזיהום דרכי המין עקב כלמידיה: מינון הטיפול 1 גרם בבת אחת.
המינון הכולל לטיפול בילדים הוא 30 מ"ג לק"ג משקל גוף, בחלוקה של 10 מ"ג/ק"ג פעם ביום במשך 3 ימים, או חלוקה ל-5 ימים, לפי 10 מ"ג/ק"ג ביום הראשון ו- 5 מ"ג/ק"ג בימים 2-5.
תופעות הלוואי השכיחות כוללות הפרעות קלות במערכת העיכול (שלשול, בחילה, כאב בטן, הקאה), כאבי ראש, פריחה בעור, ועוד.
תופעות לוואי לא שכיחות כוללות דופק מהיר, סחרחורת, ישנוניות, עייפות, עצירות, אינסומניה, שינוי מצב רוח, תחושת חולי, חולשה כללית, זיהומים פטרייתיים.
תופעות לוואי נדירות כוללות הארכת מקטע QT באק"ג, הפרעות בקצב הלב, חירשות זמנית, תגובות אלרגיות (מסרפדת ועד אנאפילקסיס), Stevens-Johnson Syndrome, ירידה במספר תאי הדם, תופעות של רגישות יתר, צואה שחורה, דם בצואה, דלקת כבד, צהבת, דלקת בכליות, היצרות של מסתמי הקיבה (תינוקות), בצקת בפנים, MG, קוצר נשימה.
אזיתרומיצין אינו ניתן אם קיימת רגישות יתר לאנטיביוטיקה אחרת ממשפחת המקרולידים או הקטולידים, היסטוריה של צהבת כולסטטית או תפקוד כבד פגום עקב שימוש קודם באזיתרומיצין.
אזיתרומיצין היא אנטיביוטיקה יציבה בסביבה חומצית, ולכן ניתן ליטול אותה דרך הפה ללא צורך בהגנה מפני חומצות הקיבה.
התרופה נספגת במהירות, אך ספיגתה גבוהה יותר כאשר היא נלקחת על קיבה ריקה.
הזמן עד לריכוז השיא (Tmax) אצל מבוגרים נע בין 2.1 ל-3.2 שעות במתן פומי.
בשל הריכוז הגבוה שלה בתאים פגוציטיים, התרופה מועברת באופן פעיל לאזור הזיהום.
במהלך הפגוציטוזה הפעילה משתחררים ריכוזים גבוהים שלה.
ריכוז האזיתרומיצין ברקמות יכול להיות גבוה פי 50 מהריכוז בפלזמה, בזכות לכידת יונים והמסיסות הגבוהה שלה בשומנים.
זמן מחצית החיים של אזיתרומיצין מאפשר מתן של מנה בודדת גדולה ושמירה על רמות בקטריוסטטיות ברקמות הנגועות למשך מספר ימים.
לאחר מתן מנה בודדת של 500 מ"ג, זמן מחצית החיים הסופי המשוער של אזיתרומיצין הוא 68 שעות.
הפרשת התרופה במרה, בעיקר ללא שינוי, היא הדרך המרכזית של סילוקה מהגוף.
במהלך שבוע, כ-6% מהמינון שניתן מופיע בשתן בצורת התרופה הלא-משתנה.
תרופות מסוימות עלולות להגיב עם אזיתרומיצין:
דיגוקסין לטיפול באי-ספיקת לב ובהפרעות קצב.
תרופות שמאריכות את מקטע QT באק"ג - מדובר בתרופות רבות, כגון תרופות לדיכאון, אנטי-פסיכוטיות, אנטיביוטיקות אחרות, תרופות למלריה, לטיפול בזיהומים ולטיפול בהפרעות קצב.
השילוב עם אזיתרומיצין עלול להאריך את מקטע QT באק"ג.
קולכיצין לטיפול בשיגדון ובקדחת ים תיכונית
מומלץ להמתין שעתיים בין נטילת אזיתרומיצין ובין השימוש בתכשירים סותרי חומצה (כמו מאלוקס).
ציקלוספורין מדכא מערכת החיסון, משמש למושתלי איברים ולחולים במחלות אוטואימוניות.
הריון - הנתונים הזמינים על שימוש על ידי נשים הרות אינם מזהים סיכונים הקשורים לתרופה במונחים של מומים מולדים, הפלות או תוצאות לא טובות עבור האם או העובר (קטגוריה B).
הנקה - התרופה עוברת לחלב אם.
תופעות לוואי לא חמורות דווחו אצל תינוקות יונקים לאחר מתן של אזתרומיצין לאם.
במקרה של שימוש במקביל להנקה, מומלץ על תשומת לב לשלשולים, הקאות או פריחה אצל התינוק היונק.
אזכיאל בנזוזי (בהולנדית: Ezechiel Banzuzi; נולד ב-16 בפברואר 2005 בזוויינדרכט שבהולנד) הוא כדורגלן הולנדי המשחק בעמדת הקשר בקבוצת ר.ב.
בנזוזי נולד בזוויינדרכט שבהולנד למשפחה ממוצא קונגולזי.
הוא גדל במחלקות הנוער של VVGZ ונאק ברדה, ובשנת 2021 החל לשחק בקבוצה הבוגרת של נאק ברדה במסגרת ליגת המשנה ההולנדית.
בסך הכל ערך 51 הופעות ליגה במדי המועדון, בהן הבקיע חמישה שערים.
ב-20 ביוני 2023 חתם על חוזה לשלוש שנים בלוון מליגת העל הבלגית.
ב-9 באפריל 2025 חתם על חוזה לחמש שנים בר.ב.
לייפציג מהבונדסליגה, החל מ-1 ביולי.
בנזוזי הוא חלק מסגל נבחרת הולנד עד גיל 21.
אזמור היא עיר במרוקו, השוכנת על חוף האוקיינוס האטלנטי, על הגדה השמאלית של נהר אום א-רביע.
העיר ממוקמת כ-75 ק"מ דרום-מערבית לקזבלנקה.
המילה "אזמור" מקורה במילה הברברית אזמור, שפירושה "עץ זית בר".
אזמור מזוהה בדרך כלל עם העיר הפונית אזמה, שהולטנה לאסמה.
לפני שנת 1486, הייתה העיר תלויה בממלכת פאס.
בשנת 1486 הפכו תושביה לוסאלים ומשלמי מס לז'ואאו השני, מלך פורטוגל.
בשנת 1513, סירב מושל אזמור, מולאי זיאם, לשלם את המס והקים צבא חזק ומאובזר היטב.
בתגובה, שלח מנואל צי עצום של 500 ספינות ו-15,000 חיילים (Bergreen, 19).
ז'יימה, דוכס ברגנזה הוביל צבא זה, וב-1 בספטמבר כבש את העיר ללא התנגדות מצד תושביה.
פרדיננד מגלן, הידוע כמי שהוביל את ההקפה הראשונה של כדור הארץ, היה בין החיילים הפורטוגלים שם; הוא איבד את סוסו בקרבות מחוץ לעיר.
השליטה הפורטוגלית בעיר נמשכה תקופה קצרה בלבד; היא ננטשה על ידי ז'ואאו השלישי, מלך פורטוגל בשנת 1541 בשל קשיים כלכליים בחצרו.
אזמור ממוקמת על נהר אום א-רביע, כ-75 ק"מ מערבית לקזבלנקה.
חוף אזמור, המכונה גם האוזיה, הוא אתר פופולרי לגלישה וקייטסרפינג.
הצמחייה באזור כוללת עצי אקליפטוס ואורן.
באזמור נערך בעבר פסטיבל אביב שנתי בחודש מרץ, שהחל בשנת 2007. הקדוש הפטרון של אזמור הוא אבו שועייב.
המאוזוליאום שלו נבנה בפקודת מוחמד בן עבדאללה .
מדי שנה נחגג מוסם לכבודו.
חומות העיר העתיקה מעוטרות ביצירות של אמנים מקומיים.
העיר כוללת מדינה המחולקת לשלושה חלקים: מלאח יהודי, קסבה ומדינה העתיקה.
מגדלור היסטורי בשם סידי בובכר ממוקם כ-8 ק"מ צפונית לאזמור.
אזניה הוא שם ששימש לתיאור חלקים שונים באפריקה שמדרום לסהרה.
האזכור המוקדם ביותר של השם היה ההתייחסות לקרן אפריקה וכל חופה של סומליה דהיום כולל אלו של קניה וטנזניה לצד האוקיינוס ההודי.
בסוף המאה ה-20 השם שימש את מתנגדי משטר האפרטהייד בדרום אפריקה לתיאור המדינה.
הכתובות המתייחסות לשם זה לא מסבירות מה מקור השם.
החוקר ג'ון הילטון המציג אפשרות למקור השם והוא מילה בערבית או בפרסית המתארת את תושביה שחורי העור של אפריקה אך חוקר זה מציג את ההתייחסות הקולוניאלית באותה התקופה כלפי תושבי אפריקה.
החוקר האנטינגפורד לעומת זאת הציג מספר אפשרויות לשם הראשון הוא מהמילה הערבית עז'אם שפירושו לא-ערבי, זר.
השני הוא היותר סביר והוא במילה היוונית אזניאין שפירושו מיובש מילה המתאימה לתיאור חופה של סומליה היבשה.
פליניוס הזקן בספרו היסטוריה טבעית מזכיר את הים האזני שמתחיל באזור אדוליס וממשיך לעבר חופה המזרחי של יבשת אפריקה.
יותר מאוחר אזניה הוזכרה על ידי תלמי וקוסמס אינדיקופלוסטס וקוסמס הזכיר שאזניה הייתה תחת שלטון ממלכת אקסום.
חוקרים מסוימים אומרים שאזניה הייתה מחוז בסומליה, וששמה השתמר היום בשם "זנזיבר".
ב-1958 השם אזניה הופיע שוב כתחליף לשמה של דרום אפריקה בכינוס העממי הכלל-אפריקאי שהתרחש באקרה בירת גאנה על ידי קוואמה נקרומה.
השימוש הראשון שנעשה בהתייחס לדרום אפריקה היה על ידי לאומניים שחורים והחל להיות נפוץ ב-1979, השם אזניה החל להיות חלק משמות ארגוני הגרילה בדרום אפריקה כמו כן לאחר פירוק משטר האפרטהייד מספר אנשים הציעו את השם כתחליף לשם המדינה הנוכחי אך שם זה לא זכה לאהדה ציבורית.
ב-1930 התגלה הקשר בין אזניה לדרום אפריקה כאשר נתגלו שרידי אדם שנראה שהגיע מאזור אזניה ובכך מספר ארגונים ראו את מוצאם של תושבי דרום אפריקה מאוכלוסייה שהגיע מאזור סומליה.
ההתייחסות הדיפלומטית הרשמית של הרפובליקה הסינית כלפי דרום אפריקה כאשר שתי המדינות היו ידידות היה בשם "אזניה".
מערכת אזעקה להתרעה על פריצה היא בקר אלקטרוני המחובר לחיישנים שונים על ידי חיווט חשמלי בזרם נמוך או על ידי שידור רדיו בתחום צר-סרט (בישראל בתדר 433MHz; בעולם גם בתדרים 868MHz).
מערכת אזעקה טיפוסית מורכבת מגלאים ומבקר.
קיימים גלאים מסוגים שונים כאשר הנפוצים ביותר הם גלאי התנועה הידועים גם בשם גלאי נפח וחיישני פתיחה/סגירה.
הבקר מחובר לאמצעי התרעה (למשל, סירנה) וכן יש לו אפשרות לחייג ולהודיע על פריצה בטלפון למוקד או למשטרה.
במקומות בעלי סיכון גבוה יש מערכות אזעקה המחוברות ליותר מאשר מוקד אחד וכן ביותר מאשר אמצעי דיווח אחד (למשל, רדיו, סלולר, אינטרנט וכו').
הבקר מופעל על ידי שנאי פנימי ומחווט למצבר למקרה של הפסקת חשמל.
בקרים נבדלים אלה מאלה ביכולותיהם.
הטובים שבהם מכילים יומן פעולות המפרט כל פעולה שנעשתה כגון: שעת הפעלת המערכת, מי הפעיל אותה (על פי קודים שונים הניתנים למפעילים שונים), מתי נוטרלה, איזה גלאי הפעיל את הסירנה, האם המצבר חלש, האם יש תקלה, ועוד.
"מערכות אזעקה" הוא השם העממי למערכות שתפקידן העיקרי הוא להתריע מפני פריצה.
הרתעה: הפורץ הפוטנציאלי חייב להבחין, עוד בהיותו מחוץ לאתר בקיומה של מערכת כזו.
התרעה: יצירת התרעה קולית (אזעקה) וטלפונית מיד עם זיהוי הפורץ.בעת גילוי הפריצה שמתרחשת במערכת האזעקה בבית (מערכת דרוכה), על ידי אחד מהגלאים/חיישנים, זו מפעילה סירנות-פנימיות וחיצוניות, ומתחילה לבצע במקביל רצף דיווחים לגורמים/אנשים שונים, שהוגדרו בה מבעוד מועד.
מתג מגנטי מוכר גם כ"מפסק דלת" והוא ממוקם על דלתות או חלונות שקיים חשש כי גנב ינסה להיכנס דרכם.
המתג המגנטי מורכב משתי יחידות שאחת ממוקמת על החלק הנע ואחת על החלק הנייח.
על החלק הנע ממוקם מגנט רגיל.
החלק הנייח מכיל שתי יחידות מתכת הנצמדות זו לזו כאשר המגנט (על החלק הנע) קרוב אליהן.
כאשר נפתחת הדלת והמגנט מתרחק מהפתח, הכוח המגנטי על יחידות המתכת נחלש וכתוצאה מכך הן נפרדות ובכך גוררות את הפעלת האזעקה.
ישנם 4 סוגים עיקריים של מתגים מגנטים הנבדלים זה מזה בגודלם לצורך הפתחים עליהם דרוש להגן:
(1) מתג מגנטי קל רגיל: להגנה על דלתות עץ או מתכת לבית, למשרד, לחנות.
מיועד להתקנה על פתח בו יש רווח מזערי של מס' מ"מ בין הכנף למשקוף הקבוע.
(2) מתג מגנטי קל נסתר: מורכב מ-2 יחידות שקועות- האחת לכנף הדלת והשנייה למשקוף הקבוע.
מיועד להתקנה בעיקר בבתים ובדלתות מעוצבות, כדי למנוע פגיעה בעיצוב הדלת.
(3)מתג מגנטי 1/2 כבד: מיועד לדלתות מתכת ושערים, כאשר הרווח בין הכנף למשקוף הקבוע הוא כ־10 מ"מ.
(4)מתג מגנטי כבד: מיועד לשערים ותריסי גלילה (פזגל), כאשר הרווח בין 2 חלקי השער או בין התריס לרצפה אינו עולה על 2 ס"מ.
כל מגנט מורכב מ-2 יחידות: היחידה הקבועה מחוברת באמצעות 2 גידים למערכת האזעקה והניידת המורכבת לכנף הדלת/השער ונעה איתם במקרה של פתיחה.
סוג נוסף של אמצעי הגנה נסתר, ממוקם בדומה למתג מס' 2, אך בשונה ממנו מכיל רק יחידה אחת ולכן אינו מגנטי.
המפסק מכיל קפיץ שבקצהו גולה ומושקע לתוך הכנף של הדלת.
כל עוד כנף הדלת סגורה, הגולה נמצאת בפנים ולוחצת את הקפיץ.
עם פתיחת הדלת, משתחרר הקפיץ, שדוחף את הגולה החוצה ומפעיל בכך מגע יבש וחיווי לרכזת האזעקה.
המפסק הוא פתרון של אבטחה אלקטרונית המיועד לתת מענה לדלתות יוקרה בבתים.
גלאי נפח פנימי (תת-אדום פאסיבי) מתריע על חדירה לחדר על ידי חישת שינויים בטמפרטורה, הנגרמים על ידי בעלי חיים, באזורים שונים של השטח הנצפה.
השינוי השכיח הוא של שתי מעלות לשנייה.
טווח גלאי נפח פנימי ממוצע הוא זווית של 90 מעלות למרחק של כעשרה מטרים.
גלאי זה הוא הזול ביותר ויתרונו שהוא מתריע על פריצה ממספר פתחים בו זמנית, ללא צורך להגן על כל פתח בנפרד.
הגלאי מאוד רגיש לכל תנועה ויופעל גם אם חלון כלשהו בבית נשאר פתוח.
תכנון מערכת אזעקה הכולל גלאי נפח פנימיים הוא לרוב הזול ביותר, מקובל בקרב עסקים ומבנים המתכננים מערכת אזעקה לפי דרישות חברות הביטוח, ולמעשה זהו המינימום הנדרש כדי להגן על מבנה כלשהו.
לדוגמה, דירה ממוצעת תידרש על ידי חברת הביטוח להתקין מערכת אזעקה הכוללת: רכזת, סירנות, לוח מקשים ושלושה גלאי נפח: סלון, חדר הורים, ומסדרון חדרי שינה.
לפני השימוש הנפוץ בטכנולוגיה התת-אדומה, היו בשימוש גלאי נפח בטכנולוגיה אולטרא-סונית, (הנמצאים בשימוש באזעקות של מכוניות עד היום).
גלאי מסוג זה רגיש לכל תנועה, גם של עצמים, וגם יוצר יותר הפעלות שווא (כשהוא בשימוש בטווח חדר, שגדול בהרבה מטווח פנים מכונית).
גלאי וילון פנימי מתריע מפני חדירה לחלון, דלת או ויטרינה.
הגלאי יוצר אלומת הגנה על החלון למרחק של עד 8 מטר בזווית של 90 מעלות ממרחק שאינו עולה על 10 ס"מ מהקיר, ולכן הוא כמו וילון המגן של החלון מפני פריצה.
הגלאי פועל אמנם לפי שינוי טמפרטורה, אך רגיש מאוד גם לתזוזת וילון שיכנס למרחב המוגן ולמעשה גם רוח הנושבת מהחלון עליו הוא מגן תפעיל אותו.
מערכת אזעקה המתבססת על גלאי וילון בלבד מצריכה הגנה פרטנית על כל החלונות.
יתרון מערכת אזעקה המכילה רק גלאי וילון גלום בכך שניתן לנוע בחופשיות באזור המוגן בזמן שמערכת האזעקה מופעלת, בעוד שמערכת אזעקה מבוססת גלאי נפח לא מאפשרת תנועה חופשית בזמן פעולת מערכת האזעקה.
גלאי אקטיבי - גלאי קרן, בנוי משתי יחידות.
האחת (המשדר) מוציאה קרן (אור) אינפרא אדומה, שנקלטת ביחידה האחרת (המקלט).
כאשר הקרן נחסמת, האזעקה מופעלת.
ניתן למקם את הגלאי על קירות או על עמודים.
השימוש העיקרי בגלאים אקטיביים הוא במיגון היקפי - על קירות המבנה, או בצידה הפנימי של הגדר.
מרחק הגילוי היעיל של הגלאי האקטיבי הוא 10 - 200 מטר.
גלאי נפח חיצוני מכיל שני גלאי אינפרא אדום פאסיביים (ולפעמים גם גלאי מיקרו גל נוסף).
ניתן למקם את הגלאי על קיר הבית לעבר החצר, או מסביב לבית על גבי עמודים.
גלאי נפח חיצוני מתעלם מבעלי חיים כגון: כלבים, חתולים, ציפורים.
הוא אינו מושפע מגשם, שמש או ברד.
מטרת השימוש בו היא לגרום למערכת האזעקה להתריע במקרה של חדירה לחצר הבית (בטרם התבצעה פריצה למבנה עצמו).
הגלאי יעיל למרחק של עד 12 מטר ובזווית של 90 מעלות.
סביר להניח שפורץ שרואה בית המוקף במעטפת הגנה רחבה סביבו, יחפש בית אחר מוגן פחות.
דיירי הבית המתגוררים בבית המוקף בגלאי נפח חיצוניים, יכולים לנוע בביתו בחופשיות ולפתוח כל דלת או חלון מבלי לחשוש שיפעילו את מערכת האזעקה.
יש להקפיד שלא תהיה צמחייה מול הגלאי כדי שענפים שנעים ברוח לא יגרמו לאזעקות שווא.
גלאי וילון חיצוני יוצר אלומה צרה של אור תת-אדום בחלק החיצוני של קיר הבית ומגן על פתח אחד או יותר למרחק של עד 12 מטר.
בהיותו חיצוני, מאפשר הגלאי הגנה על חלון או ויטרינה כאשר החלון פתוח.
יתרונו על פני גלאי נפח חיצוני הוא שניתן באמצעותו להגן על פתחים במקומות הקרובים למעברים בהם לא ניתן למקם גלאי נפח חיצוני אשר רגיש גם לתנועת שכנים.
כמו כן, ניתן להגן על בית פרטי באמצעות גלאי וילון חיצוניים על כל הפתחים כשבחצר מתהלך כלב בית גדול שעלול להפעיל גלאי נפח חיצוני.
יתרון נוסף על פני גלאי נפח חיצוני הוא בכך שהוא קטן יותר משמעותית מגלאי נפח חיצוני וניתן להתקינו בתוך נישת החלון, ואינו בולט מקו בניין.
מערכת המורכבת מכרטיס בקרה חכם ומשבעה חיישנים שונים שמטרתם להתריע על פתיחת תריסי גלילה כהגנה מפני פריצה, שלהם: ארבעה חיישנים לגילוי הרמה, שני חיישנים אופקיים לגילוי חיתוך ועקירה וחיישן מרכזי לגילוי זעזועים עם יכולת לכיוון רגישות.
החיישנים משולבים באופן סמוי ולא נגיש בתוך תריסי הגלילה, מבלי לפגוע במראה התריס והמבנה.
החיישנים חסינים מהפרעות (התרעות שווא) שעלולות להיגרם מבעלי חיים ומקרני שמש.
כאשר המערכת דרוכה ישנם מספר פרמטרים הנבחנים על ידה באופן קבוע, והפרה של אחד מהם גורמת להפעלת מערכת האזעקה.
ניתן להרכיב כמעט כל מערכת אזעקה קווית כמערכת אלחוטית, ולחבר כל גלאי פנימי או חיצוני כולל גלאי אקטיבי.
מערכת אזעקה אלחוטית היא האפשרות המועדפת כאשר לא בוצעו הכנות בצנרת הפנימית לשם התקנת רכיבים קוויים ואין רצון להעביר חיווט על קירות הבית או המשרד.
מערכת אזעקה אלחוטית קלה להתקנה, וניתנת להעברה מאתר לאתר.אך חסרונה בשל כך שהיא אלחוטית, ניתן לשבש את התדרים בהם היא פועלת וכך לחסום את האות
מרכז הניטור יכול לנקוט פעולות שונות בהתאם לזיהוי האזור שבו הופעלה האזעקה, סדר האזורים שבהם הופעלה האזעקה, הזמן ביום וגורמים נוספים.
המרכז יכול להתקשר לשירותי החירום או להחליט להתקשר לבעל מערכת האזעקה על מנת שיחליט בעצמו האם האזעקה היא אמיתית.
המרכז עשוי אף להתקשר לרשימת טלפונים אשר סופקה על ידי הלקוח על מנת שמישהו הקרוב לאזור האזעקה ילך ויבדוק מה מתרחש.
ישנן מערכות אזעקה המחוברות למערכות וידאו המאפשרות לצפות מרחוק במתרחש ואף להקליט את ההתרחשויות.
מערכת אבטחת הווידאו הביתית הראשונה נרשמה כפטנט מספר 3,482,037 בארצות הברית ב-2 בדצמבר 1969, על שם מארי בראון, ממציא ממוצא אפרו-אמריקני.
מערכות אזעקה מסוגלות לבצע דיווחים, בכל מיני צורות תקשורת:
דיווח על גבי קו טלפון קווי סטנדרטי -דיווח למוקד אבטחה וסיור ודיווח ללקוח או לקב"ט
דיווח תקשורת סלולרית - באמצעות מתאם סלולרי ייעודי
דיווח בהודעות אס אם אס / מסרון
דיווח באמצעות רשת האינטרנט, דרך אפליקציית מובייל, דואר אלקטרוני או תוכנות ייעודיות - תתקבל התראה ממוקדת בזמן אמת בעבור המתרחש ויקבל את אותו אזור מדויק בו התרחשה הפריצה.
דיווח באמצעות משדר רדיו ייעודי המשדר ישירות למוקד אבטחה וסיור
מערכות אזעקה מסוגלות להתחבר, לשלוט ולהישלט על ידי ממשקים נוספים, כמו הפעלת צרכנים חשמליים באמצעות מערכת האזעקה - באופן יזום או אוטומטי או מותנה.
מערכות האזעקה יכולות לתקשר עם מערכת הבית חכם ובכך לבצע פעולות לפי תרחישים אוטומטיים, לדוגמה, כאשר מערכת האזעקה נדרכת על ידי הלקוח, כל התריסים החשמליים בבית הלקוח נסגרים וברז גז ראשי נסגר גם הוא.
בישראל קיימת מערכת התרעה המזהירה את התושבים מפני סכנה קרובה של תקיפה על ידי מטוסים, טילים, רקטות וכלי טיס בלתי מאוישים.
עם הישמע האזעקה מתבקשים האזרחים להיכנס למקלט, מרחב מוגן או לחדר אטום, בתוך פרק זמן המוגדר מראש על ידי פיקוד העורף.
מערכות האזעקה בישראל שונות ומגוונות, וכוללות התרעות גם באפליקציית פיקוד העורף.
כשיש אזעקות מסוימות הקשות לשמיעה בקרב בעלי לקות שמיעה או קשישים שגם מתקשים טכנולוגית - שכאלו לרוב מגלים על אירוע החירום דרך האירוע עצמו ולא כהתרעה.
אזעקת מלחמה היא חלק מההגנה האזרחית בישראל.
עד 10 ביוני 1948 אזעקת המלחמה בישראל הייתה צפירה ממושכת, וצפירת ההרגעה הייתה צפירה עולה ויורדת.
בתאריך זה הוחלפה משמעות שתי הצפירות, ומאז אזעקת מלחמה היא צפירה עולה ויורדת.
וצפירת ההרגעה היא צפירה ממושכת, שמבשרת לתושבים כי אפשר לחזור לשגרה, וכן היה עד מלחמת המפרץ, ומאז, צפירה זו אינה בשימוש תדיר.
במקומה, פיקוד העורף נותן הנחיה מראש בדבר הזמן שיש לשהות במקלט (10 דקות אם לא נמסרה הוראה אחרת).
הצופרים הראשונים הותקנו בארץ ישראל בתקופת המנדט הבריטי במהלך שנות ה-30 ושנות ה-40 והזהירו את התושבים מפני מפציצים במלחמת העולם השנייה (למשל בהפצצות חיל האוויר האיטלקי על חיפה).
במהלך שנות ה-60 וה-70 החלה התקנת צופרים פנאומטיים המופעלים באמצעות לחץ אוויר, בעיקר במרכזי אוכלוסייה של ערים גדולות, במקביל לפריסתם של הצופרים האלקטרומכניים בעיקר בכפרים ובמושבים.
מרבית הצופרים הללו הם מדגמים F71 ו-HLS273 של חברת HÖRMANN הגרמנית שנחשבת מומחית בתחום.
צופרים אלה חזקים ביותר - צופר מדגם F71 מגיע לעוצמה של 132 דציבלים בטווח של 30 מטרים.
הצופרים הפנאומטיים דומים באופן עבודתם לצופרים המכניים אולם בפעולתם מעורב אוויר דחוס, דבר שמגדיל באופן משמעותי את ביצועיהם.
דחיסת האוויר מתאפשרת באמצעות מנוע דיזל (במקרה מלחמה בה אספקת החשמל מושבתת), צופרים אלו מצוידים גם במכל אוויר גדול המאפשר דחיסת אוויר מבעוד מועד ומאפשר הפעלה מיידית.
עד לסוף שנות ה-90 הפעלת צופר מדגם זה הייתה ידנית על ידי חיילי מילואים של פיקוד העורף, הפעלת הצופר חייבה נוכחות פיזית של המפעילים בחדר המכונות התת-קרקעי שמתחת לצופר המשמש גם כמקלט, בו נמצא גם המדחס ומנוע הדיזל שמפעיל אותו.
בזמן מלחמת המפרץ הסיסמה להפעלת מערכת האזעקה הייתה "נחש צפע" והיא שודרה ברדיו, ובכל פעם שנורו טילי סקאד לעבר ישראל המפעילים היו שומעים זאת ברדיו וכך הם ידעו להפעיל את מערכות הצופרים בערים השונות.
במהלך השנים 2010 ועד 2012 כל הצופרים הפנאומטיים הושבתו בהדרגה אך חלקם עדיין לא פורק וניתן לראותם עדיין בערים מסוימות.
שיטה נוספת לתפעול הצופרים הייתה דרך פרוטוקול DTMF, פרוטוקול טלפוניה המשדר בצורה אלחוטית (או עם קו טלפון) מספר חיוג סודי הדומה לחיוג מספר טלפון אשר מכיל גם אותיות כדי להקשות על פיצוח הצופן.
בצופרים היה מקלט אשר שימש כמכשיר טלפון, וכך על ידי חיוג למספר מסוים והקשת קוד מסוים אחר, היה ניתן להפעיל את הצופר לסימון רגיעה ולסימון סכנה.
הצופרים האלקטרוניים קטנים בהרבה מהצופרים הפנאומטיים: צופר מדגם ECN3000 מורכב מ-20 רמקולים וגובהו כ-3 וחצי מטרים; וצופר מדגם חדש וקטן עוד יותר, של חברת ATI Systems מדגם HPSS32 מורכב מ-8 רמקולים וגובהו כשני מטרים.
צופרים אלו ממוקמים בדרך כלל על גגות מבני ציבור, בתי ספר, גני ילדים ולעיתים על מבני תעשייה ומשרדים.
טון הצפירה מורכב מסינתזה של אותות חשמליים המוגברים ומושמעים דרך הרמקולים של הצופר, כך שהצופר האלקטרוני הוא מערכת כריזה לכל דבר וכן ניתן להשתמש בו גם לצרכים אחרים.
במקרים בהם אין מבנים שניתן להרכיב עליהם את הצופר, הוא מותקן על עמוד גבוה מהקרקע.
יתרונם הגדול של הצופרים האלקטרוניים הוא בפשטות התקנתם היחסית, אמינותם ויכולת הכריזה שלהם.
ישנם בישראל קרוב לשלושת אלפים צופרים המשרתים הן את המגזר העירוני והן את הכפרי.
הצופרים האלקטרוניים מאפשרים גם כריזה מילולית חופשית על ידי פיקוד העורף ובשעת הצורך גם שידור הודעות מוקלטות כדוגמת הנחיות לציבור או מידע במקרה חירום.
הפעלת האזעקה נעשית מרחוק באמצעות תקשורת אלחוטית ומערכת שליטה אשר מתקשרת עם כל הצופרים ואף יכולה לקבל דיווח על תקלות.
מאז התקנתם ועד היום, משמשים צופרי האזעקה בישראל לתכלית נוספת - צפירות הדומייה השנתיות הקבועות: ביום הזיכרון לשואה ולגבורה, וביום הזיכרון לחללי מערכות ישראל.
צפירות אלו נשמעות ברחבי המדינה כצפירת הרגעה (טון רציף) לזמן קצוב.
צפירות כאלו נשמעו מהצופרים גם לאחר אסון צור הראשון ובמהלך הלווייתו של ראש ממשלת ישראל יצחק רבין לאחר הירצחו.
צופרי האזעקה פרושים ברחבי המדינה בכל המקומות המיושבים, אך בדרכים ובמקומות שאינם סמוכים ליישוב לא ניתן לשמוע אותם.
לשם כך מתקיימות פריצות לשידורי הרדיו בזמן אזעקת אמת לתדרים אזוריים שהוקצו מראש, שבזמן רגיעה משדרים כרגיל ובזמן אזעקה מתקיימת פריצה מיידית לשידור על ידי פיקוד העורף ומשודרת אזעקה.
כמו כן בימי הזיכרון מושמעות צפירות הדומייה ברובם המוחלט של ערוצי הרדיו בישראל.
מדי פעם, כדי לבדוק את תקינותם של צופרי האזעקה באזור צפירה מסוים - עורך פיקוד העורף ניסוי צופרים בכך שבשעה ובתאריך שנקבע מראש הוא מפעיל צפירה עולה ויורדת או אזעקת "צבע אדום" בכל הצופרים באזור הצפירה לזמן קצוב.
הניסויים ידועים מראש, ועל מנת למנוע בהלה בקרב הציבור בכך שיחשוב שמדובר באזעקת אמת - פיקוד העורף מפרסם הודעה מראש על קיום הניסוי באמצעי התקשורת.
נוהל ניסוי הצופרים הוא חלק מהפקת הלקחים של צה"ל לאחר כשלים במלחמת לבנון השנייה, בה בין השאר חלו תקלות רבות במערכות האזעקה, ורבים לא שמעו את האזעקה בזמן מטחי הטילים שנורו לאזור, דבר שגרם לנפגעים בנפש.
צפירה עולה ויורדת המתריעות על טילים, רקטות או כלי טיס עוינים שעתידים ליפול בשטח ישראל בזמן מלחמה.
התרעה קולית היא אזהרה בקול אנושי המזהירה ברמקול מקומי על סכנת טילים.
צבע אדום (בעבר נקראה "שחר אדום") היא מערכת אזעקה קולית בקול של אישה המתריעה במילים אלו מפני נפילה אפשרית של רקטות קסאם ביישובי עוטף עזה והעיר שדרות.
מערכת זאת מושמעת גם היא באמצעות צופרי האזעקה.
מערכת תרועה היא מערכת אזעקה קולית המתריעה מפני רעידות אדמה, ועושה שימוש בצופרי האזעקה.
זימונית - היא מערכת המחליפה את מערכת הצופרים והמיועדת לכבדי שמיעה
יישומון (אפליקציית) פיקוד העורף הוא יישומון לטלפון חכם, שמתריע על אזעקות צבע אדום, המשתמש יכול לפי העדפותיו לבחור מספר אזורים בארץ (מקום מגורים שלו/משפחתו או מקום העבודה) או לחלופין את כל הארץ.
מסרון לטלפונים סלולריים - פיקוד העורף עושה שימוש בטכנולוגיית Cell Broadcast כך שבזמן אזעקה מתבצעת פריצה על ידי מערכות ההתרעה של פיקוד העורף למערכות האנטנות הסלולריות של החברות השונות באזור הנתון ונשלח מסרון מיוחד לכל הטלפונים הסלולריים באזור המודיע על אזעקת אמת.
הודעה מתפרצת / כתובית מתפרצת - ברשתות הרדיו נשמעת הודעה מתפרצת על אזעקה מעל השידורים הרגילים.
באתרי האינטרנט והטלוויזיה התרעת פיקוד העורף מופיעה בכתובית אדומה מעל או בתחתית המסך.
יש אתרי אינטרנט (כגון ערוץ 7, ynet) בהם הכתובית מלווה בציפצוף אזהרה.
עד לשנת 2014, התרעות פיקוד העורף היו זמינות כאזעקה ובזימונית בלבד (לכבדי שמיעה).
בזמן מלחמת המפרץ הועברה אזעקת "נחש צפע" דרך הטלוויזיה (וגם דרך הרדיו) תוך פריצה לשידורי הטלוויזיה הרגילים, עם הנחיות להתגוננות מפני מתקפת אב"כ אפשרית (חבישת מסכות וכניסה לחדר האטום) שהוקראו בידי שדרני הטלוויזיה.
מספר ימים אחרי תחילת מבצע צוק איתן, החל פיקוד העורף בשידורי התרעות על גבי מסך הטלוויזיה, תחת הכותרת "פיקוד העורף התרעה במרחב".
ההתרעה כללה את סמליל פיקוד העורף ואת שמות המרחבים אליהם היא כוונה באותו רגע נתון (למשל: שפלה 175 - ראשון לציון, דן 157 - תל אביב).
הודעות אלה החלו להופיע לראשונה ב, ערוץ 2, ערוץ 10, וגם בערוץ HOT3 בכבלים, והמשיכו, עם שינוי מפת הערוצים לאפיקים החדשים, לכאן 11, קשת 12 ורשת 13. בהמשך, התרעות פיקוד העורף הפכו לזמינות גם באתרי אינטרנט וביישומונים שונים, באמצעות API והתעדכן בכל פעם שנשמעה אזעקה.
כמו כן, ההתרעות החלו להיות מוצגות על המסך גם בעת ניסויי צופרים, במרחבים שבהם נקבעו ניסויים כאלו.
בעבר, הזכיינית "רשת", ערוץ 10 והערוץ הראשון עיצבו את התרעות פיקוד העורף לפי בחירתן, ואילו "קשת" השאירה את התרעות פיקוד העורף בעיצובן ובהנפשתן המקוריות.
בערוץ הראשון נעשה שימוש בפונט "הצבי" לטקסטים, בערוץ עשר נעשה שימוש ב"נרקיס בלוק" ואילו ב"רשת" - שידורי ערוץ 2 הפונט נשאר אריאל (הספרות הוחלפו בספרות של הגופן סנטרי גות'יק ), אך המכנה המשותף לכולם הוא שהוחלף האפקט המקורי של פיקוד העורף בהנפשות מותאמות אישית.
כמו כן, הערוץ הראשון ובהמשך כאן 11 היו מציגים גם בתחתית המסך פירוט של היישובים בכל אזור התרעה.
ב-14 במאי 2021, במהלך מבצע שומר החומות ערוץ 20 החל להציג את התרעות פיקוד העורף.
התרעות דומות מוצגות במצב חדירת כלי טיס עוין למרחב ישראל.
עם התרבות שידורי טלוויזיה על גבי האינטרנט, עולה קושי בקבלת התרעות בזמן אמת וזאת בשל השיהוי במספר שניות שיש בשידור על גבי האינטרנט, בחלק מהמקרים כאשר צופים בתוכניות מוקלטות לדוגמה עלולה שלא להופיע התרעה כלל.
על כן ביולי 2024 השיק פיקוד העורף אפליקציה לטלוויזיות חכמות עם מערכת הפעלה אנדרואיד TV אשר מציגה התרעה בזמן אמת גם כאשר צופים בתכנים כגון נטפליקס, יוטיוב וכו'.
באוקטובר 2023 ההתראות החלו להיות מוצגות בשפה האנגלית בערוץ I24NEWS
לפי פיקוד העורף בפייסבוק, העיצוב החדש טרם הוחל על ערוצים מסוימים מסיבות טכניות, וכי הטמעת העיצוב החדש נעשית באופן הדרגתי בערוצים השונים.
התרעות פיקוד העורף מופיעות גם בערוץ כאן חינוכית, בערוצי ספורט 5 של RGE ובערוץ 24 של טלעד, וכן בשפות זרות בערוצים מכאן 33 (בערבית), וב-i24News (באנגלית).
התרעות פיקוד העורף המשודרות בטלוויזיה מתייחסות לירי טילים ורקטות ולחדירת כלי טיס עוין בלבד, ואינן משודרות במקרים של התרעת רעידת אדמה או חדירת מחבלים.
בשנת 2014 במהלך מבצע צוק איתן, הופעלה לראשונה מערכת "מסר אישי" המבוססת על טכונולוגיית שידור תאי.
המערכת עבדה כך שהאזרחים קיבלו הודעת SMS עם התרעה להיכנס למרחב מוגן על סמך מיקומם, בהתבסס על האנטנות הסלולריות אליהם הם מחוברים.
בשנת 2016 הכריז פיקוד העורף כי יפסיק לעשות שימוש במערכת לאור קשיים טכניים שהתגלו.
במקום זאת פותחה אפליקציה לסלולר שהושקה באותה שנה.
בשנת 2019 לאחר מבצע גן סגור נעשו שינויים במערכת ההתרעות של פיקוד העורף, כאשר, בין היתר, שונתה הכותרת מ"פיקוד העורף התרעה במרחב" ל"התרעות פיקוד העורף" ונחסמה הגישה ל-API, כך שרק אתרים ואפליקציות מורשים מטעם פיקוד העורף יוכלו לקבל ולהציג את ההתרעות.
במלחמת המפרץ שוגרו מדי יום טילים לישראל, וגרמו לאזעקות ברחבי הארץ.
לעבר העורף במלחמת לבנון השנייה שוגרו מעל 4,000 רקטות ואלפי אזעקות נשמעו.
מ-2014 היסטוריית ההתרעות נשמרת ונגישה בפורטל חירום לאומי| התרעות פיקוד העורף.
סה"כ 19,047 אזעקות ברחבי הארץ הופעלו לאורך עשר שנים פעם בשבוע בממוצע.
במהלך מלחמת חרבות ברזל הושמעו יום יום אזעקות, למעט 4 ימי הפוגה להשבת חטופים ביום ה-51 למלחמה.
אזעקות נשמעו בכל רחבי הארץ עקב התקפות רקטות, טילים וכטב"מים מרצועת עזה, מתימן, איראן, סוריה ולבנון, ועיראק.
אזנית חשופה (שם מדעי: Padina gymnospora) היא אצה חומית דמוית אוזן ממשפחת הדוקרניתיים שצבעה חום-כתום, חום-ירקרק או חום חיוור.
גובהה של אזנית בוגרת מגיע ל 5 עד 15 ס"מ.
האזנית החשופה היא אצה קיצית שמופיעה בעיקר בחודשים מאי עד אוקטובר.
לעיתים רחוקות אף ניתן להבחין בה (בכמויות מזעריות) בתחילת דצמבר.
האזנית מזכירה בצורתה אפרכסת של אוזן או מניפה.
לעיתים היא שסועה לאונות אשר גם להן צורה דומה.
האצה הצעירה בנויה כמניפה יחידה, וכאשר היא גדלה היא מתפצלת למניפות-משנה אחדות, השונות בגודלן וקשורות זו לזו בבסיסן.
השוליים העליונים של המניפה גלולים, ועל ידי כך הם מגוננים על שורה של תאים האחראיים לגידול האצה.
האזנית מפרישה גיר שמכסה את כל שטח הפנים שלה.
הגיר מתרכז בעיקר בפסים מחזוריים סביב מרכז המניפה.
האוזנית היא אחד המינים היחידים של החומיות אשר צובר בתוכו גיר, והיחיד שמפריש גיר.
היצע (גוף האזנית) מורכב מ 3–4 שכבות של תאים: שתי שכבות חיצוניות של תאים קטנים המכילים כלורופלסטים זעירים רבים, וביניהן 1–2 שכבות של תאים גדולים חסרי כלורופלסטים.
מקומה של האוזנית החשופה בבית הגידול
האזנית גדלה בתחום הכרית והתת כרית.
היא מסוגלת לגדול בברכות מים המתנתקות מהספקת מים סדירה לזמן ממושך.
האזנית החשופה פועלת בעיקר במים חמים, וזהו למעשה מנגנון להקטנת התחרות עם שאר מיני האצות בבית הגידול.
בניגוד לאצות אחרות, שרגישות לטמפרטורות גבוהות, האזנית מסוגלת לפעול ולהתרבות גם בטמפרטורות גבוהות של המים.
בחודשי הקיץ החמים, כאשר האצות האחרות מתות, האזנית משתלטת על כל בית הגידול בלי תחרות כמעט.
עמידותה של האוזנית החשופה לטמפרטורה גבוהות היא אינדיקטור לזיהום תרמי - לרוב זו האצה הרב תאית הראשונה שמופיעה במקומות בהם נשפכו מים חמים לים.
לאזנית שני דורות שווי צורה: הדור ההפלואידי - נוצר מנבג ונושא תאי מין זכריים ונקביים, והדור הדיפלואידי- נוצר מזיגוטה ונושא מנבגים (מהם נוצרים בשלב מאוחר יותר נבגים).
אזקייל קמבוי צ'בוי הוא אתלט קנייתי.
הוא פעמיים אלוף האולימפי (אתונה 2004 ולונדון 2012), 4 פעמים ברציפות אלוף העולם (ברלין 2009, טגו 2011, מוסקבה 2013 ובייג'ינג 2015), 3 פעמים ברציפות סגן אלוף העולם ואלוף חבר העמים בריטי בריצת 3000 מטר מכשולים.
קמבוי נולד בכפר מטירה, ליד העיירה קפסואר שבמחוז עמק ריפט.
משנת 2009 הוא מתאמן בהדרכת מוזס קיפטנוי.
במשחקי חבר העמים שנערכו במנצ'סטר, אנגליה בשנת 2002 זכה קמבוי במדליית כסף בריצת 3000 מטר מכשולים בתוצאה של 8:19.78 דקות.
באליפות העולם באתלטיקה שנערכה בפריז, צרפת בשנת 2003 זכה קמבוי במדליית כסף בריצת 3000 מטר מכשולים בתוצאה של 8:05.11 דקות, אחרי סאיף סעיד שאהין מקטר (8:04.39 דקות) ולפני אליסאו מרטין מספרד (8:09.09 דקות).
באולימפיאדת אתונה (2004) זכה קמבוי במדליית זהב בריצת 3000 מטר מכשולים בתוצאה של 8:05.81 דקות, לפני חבריו לנבחרת ברימין קיפרוטו (8:06.11 דקות) ופול קיפסיילה קוץ' (8:06.64 דקות).
באליפות העולם באתלטיקה שנערכה בהלסינקי, פינלנד בשנת 2005 זכה קמבוי במדליית כסף בפעם השנייה ברציפות בריצת 3000 מטר מכשולים בתוצאה של 8:14.95 דקות, אחרי סאיף סעיד שאהין (8:13.31 דקות) ולפני ברימין קיפרוטו (8:15.30 דקות).
באליפות העולם באתלטיקה שנערכה באוסקה, יפן בשנת 2007 זכה קמבוי במדליית כסף בפעם השלישית ברציפות בריצת 3000 מטר מכשולים בתוצאה של 8:16.94 דקות, אחרי ברימין קיפרוטו (8:13.82 דקות) ולפני ריצ'רד קיפקמבוי מאטילונג (8:17.59 דקות), שניהם חבריו לנבחרת.
במשחקי חבר העמים שנערכו במלבורן, אוסטרליה בשנת 2006 זכה קמבוי במדליית זהב בריצת 3000 מטר מכשולים בתוצאה של 8:18.17 דקות.
באולימפיאדת בייג'ינג (2008) סיים קמבוי במקום שביעי בריצת 3000 מטר מכשולים בתוצאה של 8:16.38 דקות ולא הצליח להגן על תוארו.
באליפות העולם באתלטיקה שנערכה בברלין, גרמניה בשנת 2009 זכה קמבוי במדליית זהב בריצת 3000 מטר מכשולים בשיא תחרות חדש של 8:00.43 דקות, לפני ריצ'רד קיפקמבוי מאטילונג (8:00.89 דקות) ובועבדאללה טהרי מצרפת (8:01.18 דקות).
במשחקי חבר העמים שנערכו בדלהי, הודו בשנת 2010 זכה קמבוי במדליית כסף בריצת 3000 מטר מכשולים בתוצאה של 8:18.47 דקות.
בתחרות ליגת היהלום במונקו שנערכה ב-22 ביולי 2011 קבע קמבוי בריצת 3000 מטר מכשולים שיא אישי חדש של 7:55.76 דקות, והוכיח שהוא מוכן לאליפות העולם באתלטיקה.
חודש לאחר מכן, באליפות עצמה שנערכה בטגו, קוריאה הדרומית באוגוסט אותה שנה הוא זכה במדליית זהב בפעם השנייה ברציפות בריצת 3000 מטר מכשולים בתוצאה של 8:14.85 דקות, לפני ברימין קיפרוטו (8:16.05 דקות) ומאהיידין מחיסי-בנאבאד מצרפת (8:16.09 דקות).
באולימפיאדת לונדון (2012) זכה קמבוי במדליית זהב בריצת 3000 מטר מכשולים בתוצאה של 8:18.56 דקות, לפני מאהיידין מחיסי-בנאבאד (8:19.08 דקות) ובן ארצו אבל מוטאי (8:19.73 דקות).
באליפות העולם שנערכה במוסקבה שברוסיה באוגוסט 2013 זכה קמבוי בפעם השלישית ברציפות במדליית זהב בריצת 3000 מטר מכשולים בתוצאה של 8:06.01 דקות, לפני בן ארצו קונססלוס קיפרוטו (8:06.37 דקות) ומאהיידין מחיסי-בנאבאד (8:07.86 דקות).
באליפות העולם שנערכה בבייג'ינג שבסין באוגוסט 2015 זכה קמבוי בפעם הרביעית ברציפות במדליית זהב בריצת 3000 מטר מכשולים בתוצאה של 8:11.28 דקות, לפני בני ארצו קונססלוס קיפרוטו שקבע תוצאה של 8:12.38 דקות ולפני ברימין קיפרוטו שקבע תוצאה של 8:12.54.
קמבוי נשוי לג'יין ואב לשני בנים.
השתתפותו באולימפיאדת לונדון הוטלה בספק כאשר בחודש יוני אותה שנה, הואשם בתקיפת אישה שטענה שדקר אותה לאחר שסירבה לקיים עמו יחסי מין.
אזעקת אבק השריפה הוא קרב בריטי שהתרחש בשנת 1774, כתוצאה מהמתחים בין שלוש עשרה המושבות.
בפקודת הגנרל תומאס גייג' נשלחו חיילים בריטים להחרים אבק שרפה ב-1 בספטמבר 1774. בתגובה לפעולה זו, על רקע שמועות שהיה עימות מזוין, כל אנשי המושבות נכנסו לפעולה מחשש שהמלחמה מתחילה.
למרות שהתברר כי מדובר באזעקת שווא, התקרית גרמה למנהיגים הפוליטיים והצבאיים לפעול בזהירות רבה יותר בימים הבאים.
פעולה זו שמשה למעשה לכעין הכנה לקרבות שבעה וחצי חודשים לאחר מכן, בהם קרתה פעולה הפוכה שבה שדדו לוחמי המושבות נשק מבסיס בריטי.
הבריטים ניסו להשיג שליטה על מחסני הנשק באופן ישיר בעוד אנשי המושבות ביקשו שליטה אישית בנשק.
בשנת 1772 בתגובה לפרשת ג'ספי ופרשיות נוספות הוחלט בקרב המושבות על הקמת ועדות להעלאת מודעות הציבור לפרשיות שמתקיימות במקומות אחרים וכדי להגיב על פעולות וחוקים שמתקיימים נגד המושבות.
המתיישבים במסצ'וסטס אז לא לקחו חלק בפעולות האלה אף על פי שהם הצהירו שהם בעדם.
גנרל תומאס גייג' הפך להיות מושל מסצ'וסטס במאי 1774 הואשם בידי המתיישבים על אכיפת חוקים קשים, שהפרלמנט עודד לאחר מסיבת התה של בוסטון.
הפרלמנט ניסה למנוע את פרוץ המלחמה ולשמור על השלום שבין הרוב הפטריוטי האמריקאי לבין המיעוט הרגוע יותר, בכך שבחשאי היו משתלטים על חנויות צבאיות ושוד נשק מהמחסנים האמריקאים.
השמירה על סודיות הייתה חובה מכיוון שגייג' חשש שאם יודלף כל ניסיון בני המושבות יסתירו את החנויות או גרוע מכך יתקיפו את החיילים.
היו כמה מקומות במושבות שבהם שמר הצבא הבריטי את הציוד הצבאי שלו.
חלק מהמקומות היו מבוצרים חלקית וחלק מהם היו רק מחסנים.
רוב הציוד היה בבעלות ממשלת המחוז אבל חלק היה בבעלות הערים.
במקום בקצה בוסטון מה שבימינו נחשב חלק מצ'ארלסטאון היה מקום שמור של ציוד צבאי בבית של אדם בשם ויליאם ברטל, מפקד של יחידה מחוזית.
מכיוון שלא היה ברור עם איזה צד נמצא ברטל, הורה גייג' להעביר את הציוד שברשותו לבוסטון.
ב-31 באוגוסט שלח גייג' לשריף של מחוז מידלסקס פקודה להחרים את כל אבק השריפה שבמחוז ולהכין כוח של חיילים למחר.
תוכן המכתב התפרסם במהירות וגייג' מיהר להחרים את אבק השריפה טרם יחביאו אותו אנשי המושבות.
מוקדם בבוקר 1 בספטמבר יצא קולונל ג'ורג' מדיסון עם כוח של 260 חיילים מהרגימנט הרביעי והפליג בנהר מיסטיק עד לגבעת החורף ומשם צעד עד למקום בו אוחסן הנשק.
בזריחה הם כבר לקחו את כל הנשק וחזרו בדרך שבאו לבוסטון, בסופו של דבר נלקח הנשק לאי קאסל שנקרא אז טירת ויליאם.
אזנונית מעורקת (לשעבר אזנונית יהודה) (שם מדעי: Auricularia auricula-judae) היא פטריה ממשפחת האזנוניתיים.
הפטריה טובה למאכל, וגדלה לרוב על גבי ענפי עצים כרותים, מתים או חיים.
הפטריה גדלה בישראל בחודשים דצמבר עד אפריל.
צורת גף הרבייה (החלק הנראה בבירור לעין לא מנוסה) של הפטריה היא כצורת אוזן של אדם.
גודלו 2–10 ס"מ, וצבעו חום אדמדם עד גוון ארגמני.
הוא עשוי להיראות שקוף אם מעמידים אותו מול אור השמש.
על פי האגדה העממית, וכך גם תיאר זאת פפיאס בכתביו, לאחר שיהודה איש קריות הסגיר את ישו, התחרט ותלה את עצמו על עץ, והעץ הצמיח אוזניים.
על בסיס אגדה זו, נקראת הפטריה "אזנונית יהודה", כלומר אוזנו של יהודה, מכיוון שהיא דומה לאוזן אדם וגדלה על עצים.
בשנת 2023 שונה שמה של הפטריה ל-"אזנונית מעורקת" באופן רשמי על ידי האקדמיה ללשון עברית.
אַזְנוֹת תָּבוֹר הוא מקום המוזכר בספר יהושע בין נחלתם של שבט יששכר ושבט נפתלי:
בתבור נפגשו שלוש הנחלות של זְבוּלֻן (דרום מערב), יִשָּׂשכָר (דרום מזרח) ושל נַפְתָּלִי (צפון).
היישובים כִּסְלֹת תָּבֹר (ביִשָּׂשכָר) ואַזְנוֹת תָּבוֹר (בנַפְתָּלִי) הסמוכים לו קרויים על שמו של ההר, כאשר כִּסְלֹת תָּבֹר (המזוהה בדרך כלל עם הכפר אִכְּסָאל) הם ב"כְּסָלִים"\מותניים של ההר, ואַזְנוֹת תָּבוֹר הן באוזניו.
ישנם המזהים את המקום עם אזן ברשימות רעמסס השלישי.
יש גם המזהים את אזנות תבור עם יישוב בשם "אזנות" בתחום ציפורי המוזכר בספר אונומסטיקון שנכתב במאה ה-4 על ידי אוסביוס מקיסריה.
השם אזנות תבור שימש בפי יהודי צפת יחד עם "כסלות תבור" לציין את הפסגות של הר זבד.
כיום מקובל לזהות את אזנות תבור עם תל גובל (ח'רבת אֻם-גֻ'בֵיל) הנמצא כחמישה ק"מ צפונית להר תבור לאורך דרך נוף יער בית קשת.
תל גובל בתחומי שמורת אלוני בית קשת הוא תל קטן יחסית (5 דונם) הנמצא בסמוך למעיין אַזְנוֹת ולנחל אַזְנוֹת הקרויים על שם העיר המקראית.
התל בנוי על שתי טרסות\מדרגות, ונמצאו במקום שרידי קירות הקפיים, קברים, וחרסים מהתקופה הכנענית (ברונזה) המאוחרת ומהתקופה הישראלית (ברזל), הרומית והביזנטית.
אזקיאל אליאג'ים נדואסל הוא כדורגלן צ'אדי המשחק בעמדת החלוץ בבהאינגקארה ובנבחרת צ'אד.
נדואסל התחיל את הקריירה שלו בקבוצת טורבילון, וכשהיה בן 19 הצטרף לאוראן מליגת העל האלג'יראית, בה לא מצא את מקומו ולכן עזב לבלידה.
כבר בהופעת הבכורה שלו בקבוצה הבקיע צמד שהעניק לקבוצתו ניצחון 2–1. בעונת הבכורה שלו הבקיע 5 שערים ב-16 הופעות.
בסך הכל שיחק שנתיים וחצי במועדון, וכבש 12 שערי ליגה ב-29 הופעות במדי הקבוצה.
ב-9 בינואר 2011 חתם בקלאב אפריקן מליגת העל התוניסאית.
בקיץ חתם בטרק גרוזני מליגת העל הרוסית.
נדואסל לא הצליח לתפוס מקום בהרכב הקבוצה, ובקיץ הושאל לקוניאספור מליגת העל הטורקית.
גם בקוניאספור נדואסל לא מצא את מקומו ובינואר חזר לקלאב אפריקן.
לקראת עונת לא הצליח נדואסל למצוא קבוצה, ובינואר חזר לאלג'יריה וחתם בחוסיין דיי עד לסיום העונה.
בקיץ חזר לתוניסיה וחתם בספייקסן במדיה כבש תשעה שערים ב-26 הופעות בליגה.
ב-4 בספטמבר 2016 הגיע נדואסל לישראל וחתם לשלוש שנים בעירוני קריית שמונה.
ב-17 בספטמבר ערך את הופעת הבכורה שלו בליגת העל, כשנכנס כמחליף וכבש את שערו הראשון בישראל בתיקו 3-3 מול הפועל תל אביב.
נדוסאל ערך 15 הופעות בכל המסגרות במדי הקבוצה, בהן כבש ארבעה שערים, וב-1 בפברואר 2017 שוחרר מהמועדון חתם בהפועל תל אביב עד לסוף העונה.
ארבעה ימים לאחר מכן ערך את הופעות הבכורה שלו בקבוצה, כשנכנס כמחליף במשחק מול הפועל כפר סבא שהסתיים בתיקו 0–0. במשחקו השני, שנערך ב-12 בפברואר, כבש נדוסאל את שערו היחיד במועדון, בניצחון 2–0 על מועדון ספורט אשדוד.
בסך הכל שותף נדוסאל בחמישה משחקים בהפועל תל אביב, וב-15 במרץ 2017 שוחרר מהקבוצה לאחר עבירות משמעת.
ב-7 באוגוסט 2017 חתם בפרסיב באנדונג האינדונזית.
ב-22 בדצמבר 2019, נדואסל חתם בבהאינגקארה.
נדואסל ערך את הופעת הבכורה שלו בנבחרת צ'אד ב-8 בפברואר 2005, במשחק נגד .
ב-6 במרץ 2007 הבקיע את שער הבכורה שלו בנבחרת, בניצחון 3–2 על .
ג'וסיף אזקיאל בייזי הוא כדורגלן ניגרי המשחק בעמדת קשר הכנף בפטרוג'ט.
בייזי גדל באקדמיית הנוער אמה נטוק, ולקראת עונת עבר לאקווה יונייטד מליגת העל הניגרית.
לאחר עונה אחת באקווה יונייטד עבר בייזי לאנימבה, גם היא מליגת העל הניגרית.
בעונת זכה בייזי עם המועדון באליפות ניגריה, ונבחר לשחקן העונה של המועדון.
ב-31 בינואר 2017 הושאל לברצלונה אתלטיק, קבוצת המילואים של ברצלונה, המשחקת בליגה הספרדית השלישית, עם אפשרות רכישה בתום ההשאלה.
ב-17 בנובמבר 2015 ערך בייזי את הופעת הבכורה שלו בנבחרת ניגריה, כשהחליף את סולימאן עבדולהי בדקה ה-83 בניצחון 2-0 על נבחרת סווזילנד במסגרת מוקדמות מונדיאל 2018.
אזקיאל קבזה דה בקה (; 1 בנובמבר 1864 – 18 בפברואר 1917) היה פוליטיקאי אמריקאי, שכיהן כמושל השני של מדינת ניו מקסיקו.
בקה היה ההיספני ויליד ניו מקסיקו הראשון בתפקיד.
בקה הוא צאצא של המתיישבים הספרדים בארצות הברית.
בקה נולדה בעיר לאס וגאס, טריטוריית ניו מקסיקו, ב-1 בנובמבר 1864. בצעירותו, למד במכללה הישועית המקומית, כיום אוניברסיטת ריג'יס.